Desember | 2017 | Poerdezmerdez
23 Saterdag Des 2017
Dit was ‘n rowwe jaar vir menz en menzseMan. Emosioneel en medies. Demons gefight, sommiges gewen, sommiges struggle ons nog mee.
Ons is nie fokken fantasties nie, maar ons is ok. En dis ook ok. Sommige dae is ons beter as ok.
Menz hoop dat jy en joune ‘n geseënde feesgety en vreugdevolle afsluiting van 2017 sal hê.
Sien weer later.
22 Vrydag Des 2017
… is die braafste mens wat menz ken.
Menz weet dat hy nie so voel nie, menz weet dat hy sukkel en moeg is. Maar menz het die grootste bewondering vir hom omdat hy bereid is om @ whatever means teen sy demons te baklei. Vir homself en vir ons.
Adam – deel 1
20 Woensdag Des 2017
Want soms voel hy soos die eerste man ooit. Soms voel hy soos die eerste mens ooit. En meestal voel hy oud en tot hedendag sat. Moeg. Op.
Adam sit die koppies reg by die ketel en gooi lepels koffie in, sterk soos hulle dit nog altyd gedrink het. Sterk soos hy nie meer voel nie. En gooi Eva se koffiepoeier weer terug in die bottel. Hy haal ‘n teesakkie uit die houer gemerk Rooibos. Van daardie dag af drink sy nie meer koffie nie. Van daardie dag af, is niks meer dieselfde nie.
Dit was mos bedoel dat hy sy Eva by die grootste boom moes raakloop. Dit staan dan so geskryf in die boek. Got het gesien Adam was alleen en het vir Eva gemaak. Van daardie dag af kan hy nie meer dink aan God nie, dis nou net Got, omdat dit iets moet wees. Die mens moet mos aan iets glo – iemand om te prys of te verkwalik, so al asof hulle nie self verantwoordelik of prysbaar is vir iets wat hulleself gedoen het nie.
Eva met haar koper hare en blou oë het hom daardie dag heel ingesluk, daar onder die boom; so asof dit DIE boom moes wees. Toe was sy baard ook nog rooierig, nou is dit spietwit soos die kol in sy kuif. Die volgende oggend na die dag toe hy herhaaldelik sy kop teen die muur gestamp het uit redeloosheid, verlorenheid en befokgeit was die kol hare wit. En wit het dit gebly. Elke keer as hy homself in die spieël raakloop, skrik hy; wonder hy wie die afgeleefde man met die dowwe oë is wat terugkyk na hom.
O goeiefok …
19 Dinsdag Des 2017
… ret nou i folk met sikki speling:
Dan word hulle nog aangemoedig ook – want hulle is te fokken stupid om te besef hulle maak hulle naam gat ….
PS: as haar man ‘n valskerm in die weermag was, wie/wat het onder aan hom gehang?
PPS: as hy maar ‘n valskerm was met toue om sy kop en die ander om sy balls, het hulle dalk nie voortgeplant nie …
15 Vrydag Des 2017
MenzseMan kom Saterdag van buite af in met ‘n vinger in die lug. Nee, die daardie een nie, die ander een. Sy woorde was “Ek het draadgetrek en nou’s daar ‘n blaas op my vinger.”
Menz se eerste reaksie was “Maar ons het lube in die huis, Lyfie. En handeroom. Wat gaan die bure nou al weer sê as jy so openlik in die buitelug staan en draadtrek?”
Hierdie klink amper soos een van die episodes in die geel of blou winkels waar menzseMan se foto teen die deure vasgeplak is; elke sekuriteitswag wat hom in aantog sien, sluit onmiddelik die deure en maak alarm. Persona non grata.
Op onse erf staan een van daardie whirlybird wasgoeddingeses en die se draad was geroes (seker meer van onbruik as van weerstoestande). MenzeMan is deur sy Skoonma gevra om asseblief nuwe draad (die met die plestiek om) te koop en die ou draad te vervang. So het die storie van draadtrek en blase op vingers begin.
Haal julle gedagtes uit die gutters uit, sies man!
14 Donderdag Des 2017
Woedende mense word makliker siek.
Mense wat kwaad is, gaan gouer dood
Grompotte slaap nie so goed nie
Woede veroorsaak hoofpyne
Dit kan longsiekte aanwakker
Dit maak jou angstig en depressief
Jy sal meer dikwels siek word
Risiko’s vir hartsiektes vermeerder
Lees verder deur die link te volg.
Agfoktog. Menz word nie maklik woedend nie, maar menz vervies menz nogal gou. Soos in oombliklik. Dan gooi menz ‘n mini-tantrum of lewer kommentaar en dan is die saak oor.
Soms kry menz gemoedsbekakkings van epidermiese proporsies wat langer as ‘n vervies hou, maar net soms.
Menz is oor die algemeen happy, soos Tannie Bali aan ander bloggers verduidelik:
“Sy is opgewek, skreeusnaaks, wonderlik sensitief vir waar om die lyn te trek. Sy vloek op ń mooi manier, dit pla jou glad nie. Sy is pragtig.”
13 Woensdag Des 2017
12 Dinsdag Des 2017
… Woestynkind ….
07 Donderdag Des 2017
Menz is so bly dat menz die blye tyding kan verkondig! Ons gaan almal na dieselfde plek toe sodra hierdie lewe verby is. Njannieskopêla!
Op geen begrafnis/roudiens ooit word genoem dat die gestorwene ‘n asshole of ‘n bitch was nie. Dat hy sy kinders uitgeleen of sy vrou gemoer of sy haar “beursie” gebruik het om aan die lewe te bly deur saam met getroude mans te slaap nie. Dat die een gelieg of gesteel of gewhatever het nie.
Dis alles ons sien weer in die hiernamaals en die vrou en kinders bewe in vrees. Stof tot stof en die blye weersiens in die hemel. En almal teenwoordig dink “yeah right“, maar knik saam en vee ‘n traantjie weg. Niemand sê ooit “good riddance” nie, al dink hulle dit. Niemand sê by die afterparty “jis, maar hy’t so gelieg en bedrieg, die wêreld is ‘n beter plek sonder hom” nie.
Doodgaan maak nie ewe skielik van jou minder van ‘n asshole nie, net ‘n dooie een.
En dood is net vir nou. En ons gaan almal na dieselfde plek toe. Ons sien almal mekaar weer, en menz reken dit gaan dan nie saak maak nie. Maar om skynheilig te wees, is vals. Maar niemand sal dit sê nie ….
06 Woensdag Des 2017
Dis net nog ‘n dag in die jaar. Ja, sommige families kom bymekaar om te eet en te kuier, sommige vriende braai op Kersdag, sommiges gaan kerk toe en eet dan uit.
Die gelowiges, ongelowiges, afvalliges, weerhouders (en ander) doen almal dinge verskillend op die 25ste Desember. Dis net nog ‘n dag in die jaar, nog ‘n geleentheid om lekker te eet en dan ‘n gesonde middagslapie te vat. Dis ‘n geleentheid om kinders se verbeeldings aan die gang te hou, om die Storie te vertel, om saam te wees.
Menz vemoed dis baie erger om die hele jaar alleen te voel en dan een dag by feesvieringe betrek te word, want niemand moet die fees alleen bywoon nie. EN die ander dae? Waar is die saam dan?
Elke dag moet ‘n geleentheid wees om verbeelding aan te wakker, om drome te droom en lekker te kook (tensy jy ‘n 28’er is op die 28jaarfokkenplan, dan gebruik jy sulke geleenthede om in te haal op alles wat jy voel jy uitgemis het). Om vir mense te sê wat jy wil sê sodat jy nie eendag langs ‘n graf of ‘n kissie vol as gaan staan en dink “ek moes nog” nie.
Dis net nog ‘n dag met dieselfde kanse as elke ander dag. En soms verkies mense om alleen te wees terwyl die hele wêreld mal gaan met die gefees en gejuig. Want soms het menz stilte nodig in die malhuis.